ອິສຣາແອລ ແລະປາແລສໄຕນ໌ ເລີ້ມທຳການສູ້ລົບກັນ ຄືນໃໝ່ອີກ (ວີດີໂອ)
ອິສຣາແອລ ແລະປາແລສໄຕນ໌ ຮື້ຟື້ນການສູ້ລົບຄືນໃໝ່ ຫລັງຈາກປາແລສໄຕນ໌ ບໍ່ເອົາຫົວຊານຳການຢຸດຍິງ ເພື່ອມະນຸດສະທຳ ທີ່ຕໍ່ເວລາອອກໄປອີກ 24 ຊົ່ວໂມງນັ້ນ.
ອິສຣາແອລ ໄດ້ຮື້ຟື້ນການບຸກໂຈມຕີຂອງຕົນໃນເຂດກາຊາ ຫລັງ ຈາກປາແລສໄຕນ໌ ບໍ່ເອົາຫົວຊານຳການຕໍ່ເວລາຢຸດຍິງອອກໄປ ອີກ 24 ຊົ່ວໂມງ ເພື່ອມະນຸດສະທຳ ຕາມການຂໍຮ້ອງຈາກສະຫະ ປະຊາຊາດນັ້ນ ກອງທັບອິສຣາແອລ ກ່າວໃນວັນອາທິດມື້ນີ້ວ່າ “ຫລັງຈາກມີ ການຍິງລູກຈະຫລວດເຂົ້າມາໃສ່ຢ່າງຢຸດຢັ້ງຂອງຂອງ ກຸ່ມ Hamas ໃນຕະຫລອດເວລາການຕໍ່ການຢຸດຍິງອອກໄປເພື່ອ ມະນຸດສະທໍາ ທີ່ໄດ້ຕົກລົງກັນເພື່ອສະວັດດີພາບຂອງ ພົນລະ ເຮືອນໃນເຂດກາຊານັ້ນ ກຳລັງປ້ອງກັນຂອງອິສຣາແອລ ຈະ ຮື້ຟື້ນການປະຕິບັດງານ ທາງອາກາດ ທາງນໍ້າ ແລະທາງບົກ ຢູ່ແຫລມກາຊາ ຝ່າຍປາແລສໄຕນ໌ ກ່າວວ່າ ສາມຄົນໄດ້ເສຍຊີວິດ ຢູ່ໃນເຂດກາຊາ ນັບແຕ່ອິສຣາແອລ ໄດ້ຮື້ຟື້ນການຍິງໂຈມຕີຄືນ ພວກຫົວຮຸ່ນແຮງຢູ່ໃນແຫລມກາຊາ ໄດ້ໂຈມຕີອິສຣາແອລ ດ້ວຍລູກຈະຫລວດໃນວັນ ອາທິດມື້ນີ້ ຫລາຍຊົ່ວໂມງຫລັງຈາກ ອິສຣາແອລໄດ້ຕົກລົງຢຸດເຊົາການສູ້ລົບຊົ່ວຄາວ ທະຫານອິສຣາແອລ ກ່າວວ່າ ຈະຫລວດເຈັດລູກ ໄດ້ຖືກຍິງມາໃສ່ພາກໃຕ້ຂອງອິສຣາ ແອລ ໃນຕອນເຊົ້າໆວັນອາທິດມື້ນີ້ ຈະຫລວດຫ້າລູກໄດ້ຕົກໃສ່ພຶ້ນດິນ ແຕ່ສອງລູກໄດ້ ຖືກທຳລາຍໂດຍລະບົບປ້ອງກັນທາງອາກາດ Iron Dom ຂອງອິສຣາແອລ ທີ່ຍິງລູກ ສອນໄຟຂຶ້ນໄປສະກັດກັ້ນ ອິສຣາແອລ ໄດ້ເຫັນດີໃນວັນເສົາວານນີ້ ທີ່ຈະຕໍ່ເວລາຢຸດຍິງທີ່ໄດ້ຕົກລົງກັນ  ເປັນເວລາ 12 ຊົ່ວໂມງ ໃນເຂດກາຊາ ອອກໄປອີກ 24 ຊົ່ວໂມງຈົນຮອດທ່ຽງຄືນຂອງວັນອາທິດຕາມເວລາທ້ອງຖິ່ນ ເຖິງຢ່າງໃດກໍດີ ອິສຣາແອລ ກ່າວວ່າ ຕົນຈະຕອບໂຕ້ຕໍ່ການຍິງລູກຈະຫລວດຂອງ ກຸ່ມ Hamas ເຂົ້າມາໃສ່ໃນໄລຍະຕໍ່ເວລາຢຸດຍິງນັ້ນ ແລະຈະສືບຕໍ່ຊອກຄົ້ນຫາ ແລະທຳລາຍ ອຸໂມງໃຕ້ດິນຂອງກຸ່ມ Hamas ທີ່ໃຊ້ເພື່ອລັກລອບນຳເອົາ ອາວຸດ ແລະພວກນັກລົບ ເຂົ້າມາສູ່ອິສຣາແອລ ກຸ່ມ Hamas ໄດ້ປະຕິເສດຕໍ່ການຕໍ່ເວລາ ໂດຍກ່າວວ່າ ອິສຣາແອລ ຕ້ອງຖອນກຳລັງ ທະຫານອອກຈາກເຂດກາຊາ ກ່ອນ ຝ່າຍປາແລສໄຕນ໌ ກ່າວວ່າ ຈຳນວນຄົນເສຍຊີວິດຂອງເຂົາເຈົ້າໄດ້ກາຍ 1,000 ຄົນແລ້ວ ສ່ວນໃຫຍ່ແມ່ນພົນລະເຮືອນ ຮ່ວມທັງເດັກນ້ອຍຫລາຍຄົນ ທາງຝ່າຍອິສຣາແອລ ກ່າວວ່າ ທະຫານອິສຣາແອລ 43 ຄົນ ແລະພົນລະເຮືອນສອງຄົນ ໄດ້ເສຍຊີວິດ